[{"text_idx": "#000000", "text": "Anneli: \u201cProjektid motiveerivad ja annavad uusi ideid\u201d"}, {"text_idx": "#000002", "text": "Koolituse eesma\u0308rk oli tuua kokku noorsooto\u0308o\u0308tajaid ja noortega to\u0308o\u0308tavad spetsialistid, kes soovisid saada teadmisi Erasmus+ KA1 noorteprojektide korraldamisest ja la\u0308biviimisest. Koolitus tutvustas Erasmus+ programmi eri tahke ja noorteprojektide rahastusvo\u0303imalusi uuel rahastusperioodil 2021-2027 aastal. Koolitust korraldas Armeenias, Gyumris asuva organisatsioon YIC \u2013 Youth Initiative Center, Eesti poolseks saatvaks organisatsiooniks oli meie hea koosto\u0308o\u0308partner Continuous Action."}, {"text_idx": "#000004", "text": "Oktoobris on meie noorsooto\u0308o\u0308tajatel vo\u0303imalus osaleda ka teisel rahvusvahelisel kohtumisel, nimelt osalevad meie noorsooto\u0308o\u0308tajad Anneli Pikkmets ja Lilia Urb projektikohtumisel Portugalis, Amarantes, meie hea koosto\u0308o\u0308partneri Casa Juventude Amarante juures, kus planeeritakse partnerlustegevused ja\u0308rgnevaks projektiperioodiks 2021-2027. Selle kohtumise eesma\u0308rgiks on luua partnerite vo\u0303rgustik, kes ja\u0308rgneva rahastusperioodil omavahel tihedamalt koosto\u0308o\u0308d teeb. Oluline on osaleda sellistel kohtumistel, kus silmast-silma kohtutakse, kus saadakse teada rohkem kui koduleht u\u0308tleb ja luuakse alus usaldusva\u0308a\u0308rsetele suhetele. Kohtumisele pannakse paika ja\u0308rgmise aasta tegevused (noortevahetused, noorsooto\u0308o\u0308tajate o\u0303pira\u0308nde projektid ja vabatahtliku teenistuse projektid)."}, {"text_idx": "#000005", "text": "Noorsooto\u0308o\u0308tajate o\u0303pira\u0308nde peamine eesma\u0308rk on edendada kogemustevahetust ja koosto\u0308o\u0308d. Rahvusvahelistel koolitustel ja partnerluskohtumistel osalemine annab vo\u0303imaluse uute usaldusva\u0308a\u0308rsete partnerite leidmiseks ja rahvusvahelise vo\u0303rgustiku arendamiseks."}, {"text_idx": "#000006", "text": "Rahvusvaheliste projektide korraldamisel on va\u0308ga oluline, et tunneksime oma partnereid ja inimesi, kes on selle organisatsiooni nime taga, teaksime organisatsioonide vo\u0303imekust, kogemustepagasit, tugevusi ja vo\u0303imalusi. Lisaks annab see vo\u0303imaluse kogemuste vahetamiseks ja parimate praktikate jagamiseks."}, {"text_idx": "#000007", "text": "Samuti annavad rahvusvahelised kohtumised hea vo\u0303imaluse enda organisatsiooni tutvustamiseks ja analu\u0308u\u0308siks, kuidas arendada ja parendada enda to\u0308o\u0308d nii kohalikul kui rahvusvahelisel maastikul. Alati tuleb ka meeles pidada, et esindatakse oma riiki ja organisatsiooni."}, {"text_idx": "#000008", "text": "Lisaks uute partnerite leidmine ja partnerlussuhete loomine on va\u0308ga oluline, et tuua rahvusvahelistesse projektidesse uusi organisatsioone, uusi mo\u0303tteid, arvamusi, teadmisi ja kogemusi. Uusi kontakte kellega tulevikus suuremaid projekte korraldada."}, {"text_idx": "#000009", "text": "Loomulikult arendab o\u0303pira\u0308nne vo\u0303o\u0303rkeeli, peamiselt ku\u0308ll inglise keelt, kuid annab vo\u0303imaluse o\u0303ppida erinevaid keeli ning annab vo\u0303imaluse tutvuda maailma kultuuri ja kommetega. Avardab maailmavaadet ning rahuldab o\u0303pihimu."}, {"text_idx": "#000010", "text": "Rahvusvahelised o\u0303pira\u0308nde projektid motiveerivad, annavad uusi ideid oma organisatsioonile ning positiivseid teadmisi iseendale kui ka meie noortele edasi andmiseks."}, {"text_idx": "#000011", "text": "Euroopa noorte lehel on noorsooto\u0308o\u0308tajate o\u0303pira\u0308nde projekte iseloomustatud nii:"}, {"text_idx": "#000012", "text": "Noorsooto\u0308o\u0308tajate o\u0303pira\u0308nne on u\u0308heks programmi Euroopa Noored kandvaks ja arendavaks jo\u0303uks, sest selle kaudu juhitakse noorsooto\u0308o\u0308 kvaliteeti. See toimub peamiselt la\u0308bi rahvusvahelise kogemustevahetuse ning noorsooto\u0308o\u0308tajate ta\u0308iendkoolituse, aga ka rahvusvaheliste vo\u0303rgustike ja partnerlussuhete arengu toetamise. Noorsooto\u0308o\u0308tajate o\u0303pira\u0308nde kaudu edendatakse va\u0308ga erinevaid tegevusvorme \u2013 alates diskussioonidest Euroopa noorsoopoliitika pa\u0308evakorralistel teemadel ja lo\u0303petades konkreetsete projektide teostuseks vajalike partnerlussuhete arendamisega."}, {"text_idx": "#000013", "text": "Noorsooto\u0308o\u0308tajate osalus o\u0303pira\u0308ndes panustab samuti organisatsiooni tegevussuutlikkuse arengusse."}, {"text_idx": "#000014", "text": "Teele ja Kristiina: \u201cVo\u0303ime mo\u0303lemad o\u0308elda, et see on miski, millest o\u0303piksid ko\u0303ik meie valdkonna inimesed!\u201d"}, {"text_idx": "#000015", "text": "Nora: \u201cOlles ise avatud uutele va\u0308ljakutsetele, laiendame oma maailma\u201d"}, {"text_idx": "#000018", "text": "Oleme Noorteprogrammide keskus Erasmus+ ja Euroopa Solidaarsuskorpuse agentuurist. Tegeleme noorte, noorsooto\u0308o\u0308tajate ja noortevaldkonna arengu toetamisega ning rahvusvahelise koosto\u0308o\u0308 edendamisega. Meie visioon on \"Iga noor hoolib iseendast ja maailmast\"."}]